Til tross for at konventikkelplakaten forbød lekmannsvirksomhet stod Hans Nielsen Hauges bevegelse sterkt i bygda. I 1804 kom Peder Olsen Aalderust og Johan Nicolay Loose til Strusshamn. Sistnevnte var Hauges svoger, og med økonomisk bistand fra Hauge fikk de bygget en kornmølle i bygda, som det ble gjort så mange andre steder i Norge på den tiden. Mølla brant ned i 1861, men ble bygget opp igjen, og var i drift frem til rundt 1900. I 1884 ble Strusshamnsvatnet demmet opp for å forbedre vannføringen til mølla.